1. Ocjenjivanje učeničkih postignuća

**Tablica 1.** Vrednovanje sadržaja i prirodoslovnog pristupa

|  |  |  |  |  |
| --- | --- | --- | --- | --- |
| **RAZINE USVOJENOSTI/****ELEMENTI OCJENJIVANJA** | **zadovoljavajuća** | **dobra** | **vrlo dobra** | **iznimna** |
| **USVOJENOST NASTAVNIH SADRŽAJA**  | Učenik djelomično poznaje osnovne pojmove, zakone i jedinice. Učenik griješi, ali uz pomoć nastavnika dođe do ispravnog odgovora. | Učenik poznaje sve pojmove, zakone i jedinice. Sadržaje je usvojio u većoj mjeri bez pojedinosti, neprimjenjuje stečeno znanje na samostalnim primjerima ili u novim situacijama. | Učenik razumije pojave, zakone i teorije i obrazlaže uzročno-posljedične veze uz povremenu pomoć nastavnika.Učenik navodi svoje primjere iz svakodnevnog života. | Učenik potpuno samostalno interpretira pojave, zakone i teorije i obrazlaže uzročno-posljedične veze, te primjenjuje sadržaje u novim (vlastitim) primjerima iz situacijama ili novim problemima. |
| **PRIRODOZNANSTVENI PRISTUP** | Rješava jednostavne šablonske zadatke izravnim uvrštavanjem veličina u formulu uz ne uvijek cjelovit postupak. Ne povezuje rezultate i zaključke pokusa ili dobivenih podataka s konceptualnim spoznajama.Učenik rijetko izrađuje domaće i školske zadaće, nepotpuno i s greškama, ne uključuje u rasprave, kasni s izradom samostalnog praktičnog rada, prezentacije ili plakati i seminarski radovi su oskudni i neprikladni. | Rješava jednostavne i šablonske zadatke uz cjelovit postupak.Ne povezuje rezultate i zaključke pokusa ili dobivenih podataka s konceptualnim spoznajama. Učenik uglavnom izrađuje domaće i školske zadaće, ali su često nepotpune ili s greškama, ponekad se uključuje u raspravu, samostalne praktične radove izrađuje na vrijeme, ali površno, prezentacije ili plakati i seminarski radovi su također načinjeni površno. | Rješava složenije zadatke ili uz pomoć nastavnika ili bez cjelovitog postupka. Djelomično povezuje rezultate i zaključke pokusa ili dobivenih podataka s konceptualnim spoznajama. Učenik redovito izrađuje domaće i školske zadaće, pri čemu ponekad griješi, u raspravama ponekad navodi pogrešnu argumentaciju ili zaključak, samostalne praktične radove izrađuje korektno, prezentacije i seminarski radovi su pregledni, točni i uočava se uloženi trud – međutim upute nisu poštovane do kraja ili se mogu uočiti nepreciznosti u pokrivanju zadatka (teme) ili izražavanju. | Samostalno, točno i cjelovito rješava nove problemske situacije ili konceptualne zadatke. Stečeno znanje primjenjuje u svim situacijama. Sistematično i logično analizira podatke. Povezuje rezultate i zaključke pokusa ili dobivenih podataka s konceptualnim spoznajama. Učenik redovito i točno izrađuje domaće i školske zadaće, argumentirano raspravlja i točno zaključuje, samostalne praktične radove izrađuje korektno, na vrijeme, prezentacije ili plakati i seminarski radovi su pregledni, točni i kreativni. |

2. Ocjenjivanje pokusa

Elementi kao i kriteriji ocjenjivanja pokusa mogu se mijenjati ovisno o uzrastu učenika te učestalosti izvođenja pokusa (razvijene manualne vještine s posuđem i aparaturom). Ovdje je priložen prijedlog vrednovanja za procjenu uspješnosti izvedbe individualnog učeničkog pokusa u osnovnoj i srednjoj školi. Ukoliko se izvodi grupni pokus mogu se dodati elementi za procjenu suradničkog učenja – rješavanje problema u grupi i/ili komunikacija i sl.

**Tablica 2.** Vrednovanje pokusa

|  |  |
| --- | --- |
| **ELEMENTI**  | **KRITERIJI** |
| **IZVRSNO** | **ODGOVARAJUĆE** | **U RAZVOJU** |
| **RADNO MJESTO** | Uredno, pregledno i organizirano. | Uredno, ali nedovoljno organizirano ili nepregledno.  | Neuredno, posve neorganizirano i nepregledno. |
| **IZVOĐENJE****POKUSA** | Spretno rukuje s posuđem i kemikalijama, poštuje mjere opreza pri radu u laboratoriju, precizno izvodi mjerenja i zapisuje relevantne bilješke. | Spretno rukuje s posuđem i kemikalijama, ne poštuje mjere opreza pri radu u laboratoriju, precizno izvodi mjerenja ali ne zapisuje relevantne bilješke (ili obrnuto). | Nevješto rukuje bilo s opremom, bilo s kemikalijama, ne poštuje mjere opreza pri radu u laboratoriju, nema precizna mjerenja i/ili ne zapisuje relevantne bilješke. |
| **OPREMA I****APARATURA** | Bira pribor i kemikalije prikladne za izvođenje zadanog pokusa.Ispravno slaže aparaturu potrebnu za izvođenje pokusa.  | Neki dijelovi pribora tj. kemikalija nisu dobar izbor za izvođenje zadanog pokusa. Svi dijelovi aparature nisu ispravno složeni.  | Većina pribora tj. kemikalija nisu prikladne za izvođenje zadanog pokusa. Aparatura nije ispravno složena ili nije uopće složena. |
| **OBRADA PODATAKA I PRIKAZ REZULTATA ili RAČUN** | Rezultati su sistematično i jasno prikazani (tablice, grafovi, slike) i prikladno obrađeni. Konačni račun je točan u svim dijelovima.  | Rezultati su sistematično i jasno prikazani (tablice, grafovi, slike) ali nisu prikladno obrađeni. U računu postoji pogreška.  | Rezultati su nesistematično i nejasno prikazani (tablice, grafovi, slike) i/ili neprikladno obrađeni. Račun je potpuno pogrešan.  |
| **OBRAZLOŽENJE POKUSA ili ZAKLJUČAK** | Rezultati su ispravno protumačeni. Obrazloženje pokusa ili zaključak je točno, jasno napisan i proizlazi iz dobivenih rezultata.  | Obrazloženje pokusa ili zaključak djelomično je točan. Ne proizlazi potpuno iz dobivenih rezultata, ili su rezultati djelomično krivo protumačeni. | Obrazloženje pokusa ili zaključak nije točan. Ne proizlazi iz dobivenih rezultata i/ili su rezultati potpuno krivo protumačeni.  |

3. Ocjenjivanje eseja, seminarskih radova, prezentacija, plakata

U vrednovanju praktičnih radova ili izlaganja, prezentacija, plakata i sl. koriste se kontrolne liste ili rubrike s razrađenim kriterijima.

**Tablica 3.** Vrednovanje napisanog izvješća po elementima

|  |  |  |  |  |
| --- | --- | --- | --- | --- |
| **ELEMENTI I RAZINA USVOJENOSTI** | **zadovoljavajuća** | **dobra** | **vrlo dobra** | **iznimna** |
| **STRUKTURIRANJE SADRŽAJA** | Sadržaj ne odgovara temi. Nisu korišteni nikakvi primjeri. | Tema nije dobro prikazana. Sadržaj je nedovoljno objedinjen i nisu korišteni precizni primjeri ili uopće nema primjera | Tema je u potpunosti prikazana, ali nisu odabrani precizni primjeri.Sadržaj je sistematičan, ali preopširan. | Tema je u potpunosti prikazana, uz povezivanje i dodavanje dobro odabranih primjera.Sadržaj je sistematičan. |
| **TOČNOST PODATAKA** | Postoje bitne pogreške u podatcima. | Postoje manje pogreške u podacima. | Svi podaci su točni, ali su na nekim mjestima neprikladno odabrani. | Svi podaci su točni, jasno prikazani i prikladno odabrani. |
| **PRIMJENA (IZLAGANJE)** | Sadržaje slabo povezuje i izlaže nesigurno, potrebna je pomoć pri izlaganju. | Sadržaje djelomično povezuje i rijetko primjenjuje. Nije samostalan prilikom izlaganja. | Sadržaje povezuje i povremeno primjenjuje. Izlaganje je samostalno i povezano. | Sadržaje u potpunosti povezuje i spretno primjenjuje. Izlaže samostalno, točno i jasno. |

**Tablica 4.** Primjer vrednovanja seminarskog rada

|  |  |  |  |  |  |
| --- | --- | --- | --- | --- | --- |
| **ELEMENTI I BODOVI** | 5 | 4 | 3 | 2 | 1 |
| **STRUKTURIRANJE SADRŽAJA** | Tema je u potpunosti sistematično prikazana, uz povezivanje i dodavanje dobro odabranih primjera. Cilj i glavne ideje su jasno istaknuti i potpuno povezani sa zadanom temom. | Sadržaj je sistematičan, ali preopširan. Potrebno preciznije odabrati primjere. Cilj je jasno postavljen, dobro razrađena problematika, povezana sa glavnom idejom, ali nedovoljno jasno istaknuta. | Sistematičan prikaz točan, ali je nepotpun i nejasan. Sadržaj je nedovoljno objedinjen. Raskorak između zadane teme i prikaza. Značaj teme tako ostaje nejasan. | Postoje bitne pogreške u sistematičnosti prikaza. Prikaz djeluje površno. Sadržaj ne odgovara temi. Cilj nije vidljiv, nejasna problematika, glavne ideje nisu istaknute ili su nejasne. | Nema sistematičnosti u strukturiranju sadržaja. Prikazani sadržaji djeluju nepovezano. Nema istaknutog cilja niti glavne ideje. |
| **TOČNOST PODATAKA** | Svi prikazani podatci su točni, dobro odabrani i u funkciji cilja tj. iznošenja teme. | Svi podatci su točni, ali su na nekim mjestima nejasno prikazani ili neprikladno odabrani. | Postoje manje pogreške u podatcima. Neki su neprikladni te ne odgovaraju glavnoj ideji ili temi uopće. | Postoje bitne pogreške u podacima. Zastarjeli su i uglavnom ne odgovaraju temi. | Većina podataka je netočna i znanstveno neutemeljena. |
| **INTERAKCIJA I INTEGRACIJA SADRŽAJA** | Prikaz sadržaja ukazuje na njihovu usvojenost i povezivanje sa mnogim sadržajima (i drugih predmeta) neophodnim za potpunu izgradnju koncepta. | Prikaz sadržaja ukazuje na njihovu usvojenost, ali je nepotpuno njegovo povezivanje sa sadržajima (i drugih predmeta) neophodnim za potpunu izgradnju koncepta. | Prikaz sadržaja ukazuje na njihovu usvojenost, ali izostaje njegovo povezivanje sa sadržajima drugih predmeta neophodnim za potpunu izgradnju koncepta. | Prikaz sadržaja ukazuje na njihovu djelomičnu usvojenost. Nema poveznice sa sadržajima drugih predmeta. | Prikaz sadržaja ne ukazuje na njihovu usvojenost, niti postoji naznaka povezanosti među sadržajima. |
| **PRIMJENA (IZLAGANJE)** | Sadržaj u potpunosti povezuje i spretno primjenjuje. Izlaže i odgovara na pitanja samostalno, koncizno, točno i jasno. | Sadržaj povezuje i povremeno primjenjuje. Izlaganje je samostalno i povezano. Reproducira uobičajene primjere primjene, ali se ne uspijeva snaći u nekim drugim primjerima. | Sadržaj u djelomično povezuje i rijetko primjenjuje, ali reproducira primjere primjene. Pri izlaganju nije potpuno samostalan, pomaže se pripremljenim sažetkom. | Sadržaj slabo povezuje i ne primjenjuje u novim situacijama, već samo reproducira primjere primjene. Izlaže nesigurno, nije samostalan u izlaganju, potrebna je pomoć pri izlaganju. | Sadržaj ne povezuje i ne primjenjuje, niti reproducira primjere primjene. Izlaže nepovezano, sve čita s plakata ili prezentacije. |
| **UKUPNO BODOVA: 20** | 19 – 20 = 5  | 15 – 18 = 4  | 10 – 14 = 3 | 5 – 9 = 2 | 0 – 5 = 1 |

**Tablica 5.** Primjer vrednovanja plakata

|  |  |  |  |  |  |
| --- | --- | --- | --- | --- | --- |
| **ELEMENTI I BODOVI** | **5** | **4** | **3** | **2** | **1** |
| **JASNOĆA PORUKE** | Cilj i svrha jasno i precizno izloženi. | Sadrži sve elemente. Nije potpuno postignuta jasnoća cilja. | Djelomično jasna poruka. | Otežano praćenje naznačene poruke. | Nerazumljiva poruka. |
| **KVALITETA SADRŽAJA** | Sadržaj visoke razine, tehnički dotjeran, zanimljiv i jasan. | Razrada problema na visokoj razini, ali neprilagođeno široj javnosti. Ne pobuđuje osobito zanimanje publike. | Pristup dobar. Obrada podataka nedovoljno atraktivna. | Niska razina. Ne pobuđuje interes promatrača. | Preniska razina obrade sadržaja. Sadrži opće pojmove, nema dubine ili ne sadrži relevantne (valjane podatke). |
| **KREATIVNOST** | Kreativanost maksimalno vizualno prepoznatljiva. Estetski dotjeran. Poruka, tekst, boje i izbor slova u službi su sadržaja. | Kreativan, ali traži doradu u estetskom izgledu. Vizualno nedovoljno prepoznatljiv. | Nedovoljno zanimljiv. Nije posve pregledan i pobuđuje slab interes promatrača. | Vizualno neatraktivan. Loše izabrani tekstualni i slikovni prikazi. | Posve bez kreativnosti. Vizualno neprepoznatljiva poruka. |
| **IZGLED I PRIKLADNOST PRIKAZA** | Poruka jasna, dojmljiva, jezgrovita, vizualno pregledna.Lako se prati i bez prisustva autora.Dobra grafika, u funkciji poruke. U velikoj mjeri djeluje na svijest i formiranje stavova promatrača. | Poruka jasna, ali je estetski plakat nedovoljno atraktivan, sadrži previše detalja i nepregledan je.Grafički dobro dizajniran uz manje estetske dorade. Može utjecati na svijest promatrača, ali ne trajno. | Poruka relativno jasna, nepovezana. Slabo je uočljiva, plakat je nepregledan i ne pobuđuje zanimanje promatrača.Slike i grafikoni dobro odabrani, ali sadrži nedovoljno objašnjenje poruke. Ne djeluje na promatrača tako da bi mu probudila svijest ili formirala stav. | Poruka postoji, ali se razumije uz napor promatrača. Djeluje nepovezano, može se pratiti tek uz pomoć autora.Slike i grafikoni djelomično točni i odgovarajući sadržaju. Otežano se prati poruka i ne ostavlja dublju impresiju na promatrača. | Poruka nevidljiva. Sadržaj postera nije jasan. Estetski i vizualno nerazumljive kombinacije slika i teksta.Slike i grafikoni nisu dobro odabrani. Nejasni su, neprilagođeni osnovnoj poruci ili nisu valjani. |
| **UKUPNO BODOVA: 20** | 19 – 20 = 5 | 15 – 18 = 4 | 10 – 14 = 3 | 5 – 9 = 2 | 0 – 5 = 1 |

4. Ocjenjivanje istraživačkog rada učenika

**Tablica 6**. Vrednovanje prikupljanja podataka

|  |  |
| --- | --- |
|  | **ELEMENTI NAPISANOG IZVJEŠĆA** |
| **PROCJENA** **KVALITETE**  | **Dijelovi istraživanja** | **Literatura** |
| **Kompletno**  | U radu su prisutni svi potrebni elementi i sadržaji su u njima pravilno raspoređeni. | U izradi izvješća korištena je i pravilno navedena literatura.  |
| **Djelomično**  | U radu se nalaze samo neki od potrebnih elementa i nisu svi sadržaji u njima pravilno raspoređeni. | U izradi izvješća korištena je i literatura ali nije u potpunosti pravilno navedena.  |
| **Ništa**  | Rad ne sadrži potrebne elemente i sadržaji nisu raspoređeni na primjeren način. | U izradi izvješća nije korištena literatura i nije navedena literatura ili je navedena potpuno pogrešno.  |

**Tablica 7.** Vrednovanje rasprave

|  |  |
| --- | --- |
| **PROCJENA KVALITETE**  | **PRIKUPLJANJE I OBRADA REZULTATA** |
| **Bilježenje prikupljenih podataka** | **Organiziranje i prikaz prikupljenih podataka** |
| **Kompletno**  | Zabilježeni su i obrađeni svi odgovarajući podatci (sistematizirano, jasno prikazana samo opažanja, mjerne jedinice i odgovarajućim brojem decimalnih mjesta, srednja vrijednost, postoci…). | Podaci su jasno prikazani za interpretaciju (tablice, oznake, imenovane kolone, mjerne jedinice u kolonama ili redovima, a ne iza svakog podatka, grafikoni s naslovom i objašnjenjima, numerirani, mjerne jedinice...). |
| **Djelomično**  | Zabilježen i obrađen je samo dio podataka, nisu jasno odvojena zapažanja od zaključaka, neusklađeno, samo dio ili bez mjernih jedinica. | Prikupljeni i obrađeni podatci su prezentirani, ali bez organizacije, tablice i oznaka… |
| **Ništa**  | Nisu zabilježeni odgovarajući podaci, a prikupljeni podaci nisu obrađeni ili ima većih grešaka u obradi.  | Prikupljeni i obrađeni podatci nisu prikazani ili nisu primjereni (neuredno, nečitko, nema tablice, neprimjeren papir, išarano, neoznačeno ili krivo označeno). |

**Tablica 8.** Vrednovanje zaključaka samog rada

|  |  |
| --- | --- |
| **PROCJENA KVALITETE**  | **RASPRAVA I ZAKLJUČAK** |
| **Rasprava** | **Zaključak** | **Vrednovanje praktičnog rada i dobivenih rezultata** |
| **Kompletno**  | U raspravi su komentirani svi dobiveni rezultati i grafikoni koji su prikazani u istraživanju. | Ispravan zaključak na temelju točne interpretacije rezultata uz teorijsko objašnjenje i ponekad podatke iz literature | Komentiran je sam proces rada i rezultati uz isticanje ograničenja, slabosti ili grešaka. Predložene su promjene koje bi poboljšale sljedeće istraživanje. |
| **Djelomično**  | U raspravi je komentiran samo dio podataka prikupljenih istraživanjem i prikazanih u rezultatima.  | Zaključak je samo djelomice valjan ili napisan ili nema teorijsko objašnjenja | Komentiran je proces rada i rezultati, ali nedostaje uočavanje nekih nedostataka i vidljivih grešaka i slabosti. Nema prijedloga za poboljšanje budućeg istraživanja.  |
| **Ništa**  | U raspravi uopće nisu korišteni rezultati prikupljeni istraživanjem.  | Zaključak krivo tumači rezultate ili ga nema | Komentiranje istraživanja je površno i uočene su nebitne stvari umjesto bitnih. |

Upute za izradu plakata, domaćih zadaća, seminarskih radova, prezentacija, praktičnih radova

**IZRADA PLAKATA**

Plakati se izrađuju na hamer papiru standardne veličine. Učenicima se prepušta na volju grafičko oblikovanje plakata čime do izražaja dolazi njihova kreativnost.

Plakati su informativnog karaktera, stoga moraju udovoljavati osnovnim zahtjevima: jasno prikazana poruka, preglednost i laka čitljivost te mogućnost izvlačenja glavne ideje i bez nazočnosti autora plakata.

Eventualni grafički prikazi (krivulje, tablice, slike) moraju biti označene (vidi prethodno seminarske radove). Plakat mora imati jasno istaknuto i čitljivo ime i prezime autora, razred, školsku godinu iime i prezime predmetne nastavnice. Ovi se podatci (u obliku kartice) postavljaju ispod naslova plakata.

**SEMINARSKI RADOVI:** predaju se u pisanom obliku na papiru formata A4. Pišu se koristeći fontove Arial, Tahoma ili Verdana, veličine 12 piksela, tekst u proredu 1,5.

Naslovna stranica

Na vrhu stranice: IME ŠKOLE

Na sredini stranice: NAZIV TEME

 (SEMINARSKI RAD)

IME I PREZIME, RAZRED

Na dnu stranice: IME I PREZIME MENTORA

 šk. god. 2019./2020.

Poglavlja moraju biti strukturirana na sljedeći način:

1. UVOD (u kojem se ukratko obrazlaže glavna ideja rada i zašto je izabrana određena tema).

2. RAZRADA TEME (poglavlja i potpoglavlja označena ovisno o potrebama rada).

3. ZAKLJUČAK (što se može zaključiti iz teme).

4. POPIS LITERATURE (na sljedeći način: Sikirica, Milan: *Zbirka kemijskih pokusa za osnovnu i srednju školu*, str. 51. – 52., 2. izdanje, Školska knjiga, Zagreb, 2018.)

Ukoliko ima slika i tablica, one trebaju biti pravilno označene i u tekstu treba biti označeno što određena slika ili tablica prikazuje.

**PRAKTIČNI RADOVI:** učenici izvode samostalno kada za to postoji pribor, ponekad će biti zadani neki praktični rad povezan sa svakodnevnim životom. Učenici predaju praktični rad na papiru formata A4.

Na vrhu stranice: IME I PREZIME

Ispod: NASLOV PRAKTIČNOG RADA

Praktični rad treba sadržavati :

1. Pribor i kemikalije (koji se koristi prilikom izvođenja)
2. Opis rada (opisati tijek izvođenja eksperimenta)
3. Crtež (skica aparature za izvođenje pokusa)
4. Rezultati (prikazani tablično i/ili grafički)
5. Zaključak (što zaključujemo iz izvedenog praktičnog rada i sa čime ga i kako možemo povezati)

Praktični rad se ocjenjuje po elementima i kriterijima za svaku nastavnu temu posebno.

**PREZENTACIJE** u Power Pointu učenici sami izrađuju i izlažu, a teme mogu biti ponuđene ili ih mogu samostalno odabrati.

Ocjena iz prezentacije temelji se na kvaliteti sadržaja u prezentaciji, izrade prezentacije, izlaganju prezentacije i prema potrebi izradi radnih listića (ili neke druge vrste zadatka za ponavljanje).

Utvrđivanje zaključne godišnje ocjene

Utvrđivanje zaključne godišnje ocjene (sukladno zakonskim propisima) ne mora biti aritmetička sredina ocjena upisanih u ocjensku rešetku Imenika. Zaključna godišnja ocjena proizlazi iz cjelogodišnjeg rada kod kuće i na satu, te pokazane usvojenosti sadržaja kao i primjene znanja. Kako bi zaključna ocjena bila što točnija mjera znanja učenika nastavnici bi trebali imati što veći broj ocjena. Točnost, kao i stimulativnost ocjena, povećava se češćim ispitivanjima i ocjenjivanjima. Pogreška mjerenja je to manja što je veći broj mjerenja. Zaključna ocjena treba odražavati ono što je učenik dominantno pokazao u vrednovanju naučenoga u pojedinim elementima, ali i znanja i vještine procijenjene u vrednovanju kao učenje i za učenje. Zaključna se ocjena izvodi uzimajući u obzir težinu (*ponder*) pojedinoga elementa ocjenjivanja. Ukoliko se učitelj odluči za dva elementa ocjenjivanja, oba sudjeluju ravnopravno u izvođenju zaključne ocjene. U slučaju izbora triju elemenata ocjenjivanja usvojenost nastavnih sadržaja nosi 40 % ocjene, koliko i prirodoznanstveni pristup, a ostatak (20 %) treći element ocjenjivanja po izboru učitelja. Primjer izvođenja zaključne ocjene pomoću težinskih udjela ocjena (ponderiranja) opisan je u Pojmovniku Kurikuluma predmeta Kemija. Osim zaključne ocjene učitelj daje i sumarnu procjenu usvojenosti određenih elemenata generičkih kompetencija.

Bilješke o učeniku

Bilješke o učeniku su dio procesa vrednovanja za učenje, vrednovanja kao učenja i vrednovanja naučenog. Mogu biti iznimna pomoć učeniku i nastavniku, kao i roditeljima, u kreiranju daljnjeg rada – učenja i poučavanja u svrhu postizanja što boljeg uspjeha.

Neke opće upute:

* unijeti datum radi boljeg uvida u razvojne promjene
* nastojati svaki napredak zapisati (npr. vidljiv je napredak u...., poboljšalo se..., i sl.)
* izbjegavati uopćene procjene sposobnosti i davanje konačnih sudova o učeniku i njegovom karakteru (primjer loše bilješke: ne izlazi iz kalupa ispod prosječnosti, ne može primijeniti osnovne matematičke operacije i sl.)
* treba navoditi konkretne i objektivne situacije, primjerice, teško primjenjuje matematičke operacije pri izračunavanju masenog udjela, (ne) razlikuje značenja simboličkih prikaza, ne/djelomično/potpuno analizira slijed kemijskih promjena tijekom izvedbe pokusa i sl.

**Tablica 12.** Bilješke o sposobnostima učenika

|  |  |  |
| --- | --- | --- |
| **Razvijene sposobnosti** | **Djelomično razvijene sposobnosti** | **Preporuka za daljnji razvoj sposobnosti/ u razvoju** |
| Usvojio/-la i ispravno razumio/-la sadržaje (*navesti koje*)*.*Izvrsno argumentira i zaključuje. Koristi do sada stečeno iskustvo i znanje.  Uspješan/-na u tumačenju i rješavanju problema. Vrlo motiviran/-a za učenje i napredovanje.  Vrlo nadaren/-a za kemiju. Samostalno povezuje sadržaje u okviru koncepata. Samostalno izvodi zaključke iz rezultata pokusa i/ili istraživanja u okviru koncepata. | Usvojio/-la osnovnu terminologiju.  Dobro argumentira i zaključuje uz pomoć nastavnika. Nabraja i opisuje pojave, bez objašnjenja o uzročno-posljedičnim vezama. Uz veće zalaganje može postići mnogo bolje rezultate.  Za postizanje boljeg uspjeha treba prilagoditi metode učenja svojim sposobnostima. Dobro razumije sadržaje, ali je ponekad nesiguran/-na pri objašnjavanju. Odgovori su kratki i jednostavni, bez dodatnih pojašnjenja.  Navodi samo osnovne pojmove iz tematskih cjelina. Predznanje je nedostatno za ostvarivanje odgojno-obrazovnih ishoda. Točno rješava osnovne tipove zadataka. Treba samostalnije povezivati usvojena znanja.  Izuzetnih je sposobnosti koje koristi ispod svojih mogućnosti. | Još uvijek nema ispravnu predodžbu o (*navesti kojim sadržajima*)*.* Uz veliku pomoć nastavnika može odgovarati na najjednostavnija pitanja. Teško razlikuje bitno od nebitnog što mu/joj otežava proces učenja.  Potrebno je poraditi na koncentraciji - rezultati su slabiji od sposobnosti zbog lakog gubitka koncentracije. Tijekom izvođenja pokusa teško uočava bitne promjene. Navodi neprecizne definicije i objašnjenja.  Potrebno je poraditi na primjeni osnovnih matematičkih vještina.  Teže savladava (primjerice, *rješavanje zadataka*)*...*Preporuka (primjerice, *više vježbati rješavanje zadataka*). |

**Tablica 13.** Bilješke o interesima i stavovima (surađivanje, motivacija i zainteresiranost za predmet)

|  |  |  |
| --- | --- | --- |
| **Razvijeni** | **Djelomično** | **U razvoju** |
| Samopouzdan/-na.  Originalan/-na u izražavanju interesa i stavova. Kooperativan/-na u grupnom radu. Ustrajan/-na, dovršava rad, unatoč poteškoćama ne posustaje. Tih/-a i marljiv/-a, ali uvijek spreman/-na na suradnju. Znatiželjan/-a, zainteresiran/-a. Samokritičan/-na prema procjeni svog rada. Objektivan/-na i fleksibilan/-na iznošenju interesa i stavova.  | Zalaže se, ali mu/joj je potrebno posvetiti više pažnje. Vrlo sposoban/-na, ali nedovoljno temeljit/-a u radu. Zadovoljava se djelomičnim rezultatima. Savjestan/-na i samozatajan/-na, ali ga/ju treba poticati da se uključi u rad. Zainteresiran/-a za rad, ali nedovoljno uredan/-na. Zainteresirano prati nastavu, ali zanemaruje domaće zadaće. Potrebno je raditi na samokontroli prilikom izražavanja stavova i mišljenja. | Izostaje motivacija za redoviti rad, često dekoncentriran/-a. Preporuča se razviti suradničko ponašanje s ostalim kolegama u razredu i s nastavnikom te zatražiti pomoć kada mu/joj je potrebna.  Potreban mu/joj je kontinuirani poticaj od učitelja. Površno rješava zadane zadatke. Teško organizira vlastite aktivnosti zbog čega su rezultati slabiji od očekivanih. Sklon/-a izbjegavanju obveza. Preporuča se veća upornost prilikom rješavanja postavljenih zadataka. Preporuča se aktivniji pristup nastavi. |

 **Tablica 14.** Bilješke o odnosu prema radu i ponašanju na satu

|  |  |  |
| --- | --- | --- |
| **Razvijen** | **Djelomično** | **U razvoju** |
| Aktivno i odgovorno surađuje na satu. Samostalan/-na u radu. Aktivno sudjeluje u raspravama. Marljiv/-a. Samodiscipliniran/-a. Izvrsno (dobro) razvijene radne navike. Strpljivo i spremno surađuje s drugim učenicima u razredu. Spremno i lako izvršava obaveze. | Nastavu prati promjenjivim intenzitetom što je popraćeno neadekvatnim razumijevanjem sadržaja. Aktivan/-a, ali brzoplet/-a. Zainteresiran/-a samo za praktični rad. Nevoljko i sa zakašnjenjem izvršava obaveze.  | Preporuča se veća aktivnost učenika/-ce na nastavi. Radi samo uz poticaj.  Preporuča se veći angažman u raspravama na satu. Prekida rad nepotrebnim upadicama.   |